**Projektas**

**ŠILUTĖS RAJONO SAVIVALDYBĖS**

**TARYBA**

**sprendimas**

**DĖL VIEŠOSIOS ĮSTAIGOS VAINUTO AMBULATORIJOS 2017 METŲ VEIKLOS UŽDUOČIŲ PATVIRTINIMO IR IŠLAIDŲ NORMATYVO DARBO UŽMOKESČIUI NUSTATYMO**

2017 m. balandžio d. Nr.

Šilutė

Vadovaudamasi Lietuvos Respublikos vietos savivaldos įstatymo 16 straipsnio 3 dalies 9 punktu, 4 dalimi bei Lietuvos nacionalinės sveikatos sistemos viešųjų įstaigų veiklos finansinių rezultatų vertinimo kiekybinių ir kokybinių rodiklių ir vadovaujančių darbuotojų mėnesinės algos kintamosios dalies nustatymo tvarkos aprašo, patvirtinto Lietuvos Respublikos sveikatos apsaugos ministro 2011 m. gruodžio 1 d. įsakymu Nr. V-1019 ,,Dėl Lietuvos nacionalinės sveikatos sistemos viešųjų įstaigų veiklos finansinių rezultatų vertinimo kiekybinių ir kokybinių rodiklių ir vadovaujančių darbuotojų mėnesinės algos kintamosios dalies nustatymo tvarkos aprašo patvirtinimo“, 7, 9, 14 punktais bei Lietuvos Respublikos sveikatos priežiūros įstaigų įstatymo 28 straipsnio 5 punktu Šilutės rajono savivaldybės taryba n u s p r e n d ž i a:

1. Patvirtinti viešosios įstaigos Vainuto ambulatorijos 2017 metų veiklos užduotis.

2. Nustatyti 2017 m. išlaidų normatyvą darbo užmokesčiui kartu su mokesčiu socialiniam draudimui nuo visų gaunamų pajamų viešajai įstaigai Vainuto ambulatorijai iki 79 proc.

3. Pavesti viešosios įstaigos Vainuto ambulatorijos vyriausiajam gydytojui patvirtinti medikamentų normatyvą.

Šis sprendimas gali būti skundžiamas Administracinių bylų teisenos įstatymo nustatyta tvarka.

Savivaldybės meras

|  |  |  |  |  |
| --- | --- | --- | --- | --- |
| Sigitas  Šeputis | Virgilijus  Pozingis | Remigijus Rimkus | Arvydas  Bielskis | Vita Stulgienė |
| 2017-04- | 2017-04-12 | 2017-04-11 | 2017-04-11 | 2017-04-11 |

Parengė

Kristina Surplė

2017-04-11

**ŠILUTĖS RAJONO SAVIVALDYBĖS ADMINISTRACIJOS**

**AIŠKINAMASIS RAŠTAS**

**DĖL SAVIVALDYBĖS TARYBOS SPRENDIMO**

**,, DĖL VIEŠOSIOS ĮSTAIGOS VAINUTO AMBULATORIJOS 2017 METŲ VEIKLOS UŽDUOČIŲ PATVIRTINIMO IR IŠLAIDŲ NORMATYVO DARBO UŽMOKESČIUI NUSTATYMO“ PROJEKTO**

2017 m. balandžio 11 d.

Šilutė

|  |
| --- |
| ***1. Parengto projekto tikslai ir uždaviniai.***  Patvirtinti viešosios įstaigos Vainuto ambulatorijos 2017 metų veiklos užduočių projektą ir nustatyti 2017 m. išlaidų normatyvą darbo užmokesčiui kartu su mokesčiu socialiniam draudimui nuo visų gaunamų pajamų. |
| ***2. Kaip šiuo metu yra sureguliuoti projekte aptarti klausimai.*** |
| Lietuvos nacionalinės sveikatos sistemos viešųjų įstaigų veiklos finansinių rezultatų vertinimo kiekybinių ir kokybinių rodiklių ir vadovaujančių darbuotojų mėnesinės algos kintamosios dalies nustatymo tvarkos aprašo, patvirtinto Lietuvos Respublikos sveikatos apsaugos ministro 2011 m. gruodžio 1 d. [įsakymu Nr. V-1019](http://www3.lrs.lt/pls/inter3/dokpaieska.showdoc_l?p_id=413396) 9 punkte nurodoma, kad „viešųjų įstaigų vadovai įstaigos steigėjams teikia ateinančių metų įstaigos veiklos užduočių projektą ne vėliau kaip iki einamųjų metų balandžio 1 d. Šį projektą ne vėliau kaip iki einamųjų metų gegužės 1 d. tvirtina įstaigos steigėjai (dalininkai)“. Siektinos veiklos užduotys yra numatomos atsižvelgiant į minėto aprašo 11 ir 12 punktuose išvardintus kiekybinius ir kokybinius rodiklius.  VŠĮ Vainuto ambulatorijos stebėtojų taryba pritarė vadovo veiklos ataskaitai, metinių finansinių ataskaitų rinkiniui, darbo užmokesčio išlaidų normatyvui, atliko 2016 m. kiekybinių ir kokybinių rodiklių vertinimą, atsižvelgiant į tai, kad 2016 m. įstaiga baigė su neigiamu finansiniu veiklos rezultatu (kuris susidarė dėl priežasčių, kurių įstaigos vadovas negalėjo kontroliuoti ir numatyti).  Lietuvos Respublikos sveikatos priežiūros įstaigų įstatymo 28 straipsnio 5 punkto bei Įstaigų įstatų 9.8 nuostatos yra ,,nustatyti LNSS viešosios įstaigos išlaidų, skirtų darbo užmokesčiui ir medikamentams, normatyvus arba pavesti juos patvirtinti pačiai LNSS viešajai įstaigai“. Šilutės rajono savivaldybės viešosios asmens sveikatos priežiūros įstaigos darbo užmokesčio fondą Tarybai pateikia – paskaičiuoja su socialinio draudimo įmoka nuo planuojamų metinių pajamų. Medikamentų normatyvą nustatyti ir patvirtinti pavedama įstaigos vadovui.  PRIDEDAMA.  1.[Prašymas dėl darbo užmokesčio normatyvo nustatymo;](file:///P:\Tarybos_projektai_2011-2016\2017%20metai\2017-04-27\Registruoti\PAS05priedas01.pdf)  2. [Vainuto ambulatorijos darbuotojų skaičiaus etatų ir darbo užmokesčio paskaičiavimas.](file:///P:\Tarybos_projektai_2011-2016\2017%20metai\2017-04-27\Registruoti\PAS05priedas02.pdf) |
| ***3. Kokių pozityvių rezultatų laukiama.***  Patvirtinus viešųjų asmens sveikatos priežiūros įstaigų 2017 metų veiklos užduočių projektus, Steigėjui bus sudarytos sąlygos tinkamai ir pagal galiojančius teisės aktus nustatyti viešųjų įstaigų vadovų mėnesinės algos kintamosios dalies dydžius 2018 m., taip pat bus įgyvendintos viešųjų asmens sveikatos priežiūros įstaigų įstatų nuostatos, nustatytas darbo užmokesčio normatyvas. |
| ***4. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.*** |
| Neigiamos pasekmės nenumatomos. |
| ***5. Kokie šios srities aktai tebegalioja (pateikiamas aktų sąrašas) ir kokius galiojančius aktus būtina pakeisti ar panaikinti, priėmus teikiamą projektą.***  Nereikia. |
| |  | | --- | | ***6. Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles.*** | | Nereikia. | |
| ***7. Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.*** |
| Nėra. |
| ***8. Projekto autorius ar autorių grupė.*** |
| Projektą parengė Kristina Surplė, Šilutės rajono savivaldybės administracijos Viešųjų paslaugų skyriaus darbuotoja.  2017 metų įstaigos veiklos užduočių projektą pateikė VšĮ Vainuto ambulatorijos vyriausiasis gydytojas Juozas Kaziukonis, darbo užmokesčio normatyvo apskaičiavimą - buhalterė Sigita Ežerinskienė. |
| ***9. Reikšminiai projekto žodžiai, kurių reikia šiam projektui įtraukti į kompiuterinę paieškos sistemą.*** |
| Asmens sveikatos priežiūros įstaigų darbo užmokesčio fondas, kiekybiniai, kokybiniai rodikliai, veiklos užduotys. |
| ***10. Kiti, autorių nuomone, reikalingi pagrindimai ir paaiškinimai.*** |
| PRIDEDAMA. PRIDEDAMA. [Viešosios įstaigos Vainuto ambulatorijos stebėtojų tarybos posėdžio protokolas.](file:///P:\Tarybos_projektai_2011-2016\2017%20metai\2017-04-27\Registruoti\PAS05priedas03.pdf) |

Viešųjų paslaugų skyriaus darbuotoja Kristina Surplė

PATVIRTINTA

Šilutės rajono savivaldybės

tarybos 2017 m. balandžio d.

sprendimu Nr. T1-

**VIEŠOSIOS ĮSTAIGOS VAINUTO AMBULATORIJOS**

**2017 METŲ VEIKLOS UŽDUOTYS**

2017 m. Įstaiga numato šias veiklos užduotis:

1. Kiekybiniai Įstaigos vertinimo rodikliai:

1.1. Finansinis Įstaigos veiklos rezultatas:

1.1.1. metus užbaigti su teigiamu Įstaigos veiklos finansiniu rezultatu ir siekti , kad 2017 m. Įstaigos veiklos rodikliai būtų teigiami.

1.2. Įstaigos sąnaudų darbo užmokesčiui dalis:

1.2.1. neviršyti Šilutės rajono savivaldybės tarybos nustatyto išlaidų normatyvo darbo užmokesčiui , kuris numatomas iki 79% kartu su mokesčiu socialiniam draudimui nuo visų gaunamų pajamų.

1.3. Įstaigos sąnaudų valdymo išlaidoms dalis:

1.3.1. siekti , kad 2017 m. Įstaigos sąnaudų valdymo išlaidoms dalis neviršytų 21 % visų išlaidų.

1.4. Pritraukti papildomų finansavimo šaltinių:

1.4.1. teikti paslaugas , apmokamas iš fizinių ir juridinių asmenų lėšų , vadovaujantis teisės aktų nustatyta tvarka.

2. Kokybiniai Įstaigos veiklos vertinimo rodikliai:

2.1. Pacientų pasitenkinimo Įstaigos teikiamomis paslaugomis lygis bei pacientų skundų tendencijos:

2.1.1. vykdyti vieną gyventojų apklausą dėl pacientų pasitenkinimo Įstaigos teikiamomis paslaugomis lygio nustatymo ir užtikrinti , kad pacientų pasitenkinimo Įstaigos teikiamomis paslaugomis lygis būtų ne mažesnis , kaip 80 % .Siekti , kad pasitvirtinusių gautų skundų skaičius neviršytų 2.

2.2. Kokybės vadybos sistemos diegimo ir vystymo laipsnis :

2.2.1. siekiant užtikrinti galimybę visiems pacientams gauti aukštos kokybės paslaugas, Įstaigoje parengti 2 – 3 kokybės vadybos sistemos tvarkų aprašus.

2.3. Darbuotojų kaitos Įstaigoje rodiklis:

2.3.1. siekti , kad Įstaigos darbuotojų kaitos nebūtų.

2.4. Prioritetinių paslaugų teikimo dinamika:

2.4.1. užtikrinti prioritetinių paslaugų teikimą , vadovaujantis 2017 m. asmens sveikatos priežiūros paslaugų išlaidų kompensavimo iš PSDF biudžeto prioritetinių krypčių sąrašu.

2.4.2. plėtoti ligonių priežiūrą ir slaugą namuose.

2.4.3. analizuoti demografinę padėtį bei prirašytų gyventojų judėjimą ir pagal gautas pajamas planuoti išlaidas.

2.4.4. didesnį dėmesį skirti tuberkuliozės profilaktikai.

2.4.5. organizuoti planines išvykas į medicinos punktus.

2.5. Informacinių technologijų diegimo ir vystymo lygis:

2.5.1. siekti , kad pacientai gautų tinkamą ir išsamią informaciją apie Įstaigos veiklą Įstaigos

internetinėje svetainėje :www.ambulatorija.istaiga.lt

2.5.2. naujai perinstaliuoti Įstaigos turimos kompiuterinės įrangos programas.

2.6. Taikyti kovos su korupcija priemonių vykdymo planą .

2.7. Įgyvendinant Privalomojo sveikatos draudimo fondo biudžeto lėšomis finansuojamas atitinkamų ligų (gimdos kaklelio vėžio, krūties vėžio, storosios žarnos vėžio, priešinės liaukos vėžio, širdies kraujagyslių ligų ir vaikų krūminių dantų ėduonies) prevencijos priemonių, atrankinės patikros, ankstyvosios diagnostikos programas siekti , kad mastas nebūtų žemesnis už šalies vidurkį.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_